ROZHODNUTIE KOMISIE
z 1. júla 2008,
ktorým sa menujú členovia Výboru pre lieky na ojedinelé ochorenia
(Text s významom pre EHP)
(2008/496/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 141/2000 zo 16. decembra 1999 o liekoch na ojedinelé ochorenia (1), a najmä na jeho článok 4 ods. 3,
so zreteľom na odporúčanie Európskej agentúry pre lieky z 19. decembra 2007,
keďže:
(1)
Komisia rozhodnutím 2006/286/ES z 12. apríla 2006 (2) týkajúcim sa odporúčania Európskej agentúry pre lieky menovala troch členov Výboru pre lieky na ojedinelé ochorenia (ďalej len „výbor“) na obdobie troch rokov od 16. apríla 2006.
(2)
Členstvo dvoch z uvedených členov sa skončilo v decembri 2006 (Prof. Gianmartino Benzi) a v auguste 2007 (Dr. Julia Dunne). Z tohto dôvodu je nevyhnutné menovať dvoch nových členov výboru.
(3)
Európska agentúra pre lieky navrhla dvoch kandidátov.
(4)
Členovia výboru sú menovaní na obdobie troch rokov so začiatkom 2. júla 2008,
ROZHODLA TAKTO:
Jediný článok
Týmto sa na odporúčanie Európskej agentúry pre lieky menujú na obdobie troch rokov od 2. júla 2008 títo členovia výboru:
Dr. János BORVENDÉG,
pán Bruno SEPODES.
V Bruseli 1. júla 2008